Binnie Hesperia

Neiti Hesperia

Georgienne Hesperia (serkku)

Gaspard Hesperia II (serkku)

Januaria Hesperia (täti)

Jacques Hesperia (serkku)

Valentin Hesperia (serkku)

Edie Hesperia † (täti)

Raphaëlle Hesperia (serkku)

Émilienne Hesperia (serkku)

Charlene Hesperia (serkku)

Marie-Louise Hesperia (serkku)

Francois Hesperia (serkku)

Maximilian Hesperia (serkku)

Bomsey (kotitonttu)

Meredith Tarth (palvelija)

Radha Chakarvarti (palvelija)

Sir Othello Khan Princeton Van Der Ekkelkamp (fretti)

Lady Ofelia Brin Elizabeth Van der Westhuizen (kissa)

Bellatrix ja Rodolphus Lestrange (kummivanhemmat)

Rocco Lestrange (kaksoisveli)

Georgienne Hesperia (serkku)

Oscar Mullins (kihlattu)

Kuolonsyöjät

Voldemort

Luihuinen

Piercen perhe

Panas Crane

Bellette "Binnie"Juliette Hesperia (s. 18.1.1978) on Hennie Hesperian ja Richard Hesperian (ent. ó Braonáin) ainoa tytär. Hän on ranskalaisirlantilainen, puhdasverinen noita, vampyyri ja metamorfimaagi. Koko Hesperian ja ó Braonáin suvut ovat Ranskan ja Irlannin, sekä Britannian alueilla tunnettuja seurapiirinimiä. Molemmat suvut, sekä jälkeläinen Binnie kannattavat Pimeyden Lordin ajatusta puhdasveristen velhojen maailmasta.

## Lapsuus

Binnie syntyi kaksoisveljensä Rocco Lestrangen kanssa lumisena aamuna 18. tammikuuta 1978. Sisarukset erotettiin jo ensimmäisten tuntien aikana toisistaan ja Binnie kasvatettiin ainoana lapsena Hesperian kartanossa.

Binnie kasvoi osaksi palkatun lastenhoitajan kanssa, mutta viettäessään aikaa vanhempiensa kanssa, ei tytöltä puuttunut mitään. Binnien lapsuus on ollut rakastettu ja täynnä hyviä muistoja sekä vanhempiensa kanssa, että muiden seurapiirin lasten, mm. Damon ja Dahlia Piercen kanssa.

## Tylypahka v. 1989-1996

Binnie lajiteltiin luihuiseen, kuten jokainen muukin ó Braonáin ennen Binnietä. Heti ensimmäisestä luokasta saakka Binnie oli suosittu muiden luihuisten kesken, osittain Hesperian suvun maineen vuoksi. Heti alusta saakka hän oli tunnollinen oppilas ja pongahti koulun viiden parhaan oppilaan joukkoon jo kättelyssä.

Hiljalleen vuosien varrella Binnie aiheutti professoreille ja tupatovereilleen myös harmaita hiuksia hyödyntämällä metamorfimaagitaitojaan ja muuttumalla milloin professoreiksi ja milloin kanssaoppilaiksi.

Binnie liittyi huispausjoukkueeseen heti toisen vuoden alkaessa vuonna 1990 ja sai pestin etsijänä. Vuonna 1992 Binnie sai valvojaoppilaan pinssin rintapieleensä ja vuoden 1993 keväällä Binnie pääsi huispauksen varakapteenista kapteeniksi entisen kapteenin loukkaannuttua pahasti ja lopulta valmistuttua koulusta.

## Ulkonäkö

Binniellä on vaalea, kevyesti aaltoileva hiuspehko, joka ylettää puoleen selkään saakka. Hiusten väriä kuitenkin tykkää muuttaa aina silloin tällöin hattaran vaaleanpunaisen ja tumman vihreän välillä. Iho on kalpea ja ohut, josta kuultaa hienoisesti verisuonet läpi. Pituutta löytyy vaivaiset 155 senttimetriä, jota kuitenkin pyrkii pidentämään käyttämällä pääasiassa korollisia maihinnousukenkiä Lyhykäistä vartta ei myöskään kilot paina, vaan Binnie on reilusti alipainoinen ja jokseenkin ehkä riutuneenkin näköinen. Poskipäät erottuvat selvästi kasvoista, kuten kapea nenäkin. Solisluut törröttävät rintakehän yläosassa ja lonkkaluut lantiolla.

Tytön kasvoilla on harvoin hymy. Kaikista yleisin ilme Binnien kasvoilla on resting bitch face. Joko tahattomasti tai tahallaan.

Binnie pukeutuu mieluiten mustaan, muttei ole tavatonta nähdä luihuisen vihreää, tumman violettia ja satunnaisesti hopeaista ja valkoista. Yleisimmin Binnien yltä löytyy ainakin tiukat mustat housut ja neuletakki, mutta juhlatilanteissa ylle saattaa löytyä lyhyttä ja jokseenkin antavaa mekkoa tai hame-paitayhdistelmää. Seurapiirin illallisilla ja muissa tapahtumissa Binniellä on siveästi pitkät helmat ja rintavako visusti piilotettuna, sekä tatuoinnit loihdittu piiloon iholta.

## Kyvyt ja taidot

Metamorfimaagina Binnie osaa muuttaa muotoaan, mutta pääasiassa käyttää taitoaan vain silloin, kun on todellinen tarve. Syy tähän löytyy useammasta jälki-istunnosta, jota on nauttinut kopioituaan itselleen professori Kalkaroksen ulkonäön.

~~Bansheena Binnie taitaa ennustamisen niin ennenäkyinä, kuin kynttilästä, kristallipallosta ja teen lehdistäkin katsottuna. Sukukirouksena periytynyt taito sisällyttää myös taidon käsitellä bansheekirkumisesta koituvia ääniaaltoja ja käyttää siitä esimerkiksi seinien ja ovien rikkomiseen tai muiden ihmisten kimppuun käymiseen. Bansheen suudelma, jolla imetään uhrin sielu ruumiista, kuuluu myös Binnien taitoihin.~~

Kouluaineissa edellä mainittu ennustaminen on Binnien huippuaine, mutta sen lisäksi hän taitaa myös liemet, numerologian ja taikuuden historian. Hyviä arvosanoja Binnie saa kaikesta, mutta erityisesti nämä neljä sujuvat ilman sen suurempia pänttäämisiä.

Binnie on myös taitava okklumoija, muttei taida vielä lukilitistä. Nuorelta bansheeneidolta löytyy myös laajakattaus taisteluloistuja ja -kirouksia takataskusta, mutta parannusloitsuja osaa vain kaksi: episkius ja fenkoli.

Huispaus on kuulunut Binnien intohimoihin jo siitä asti, kun kuuli Damon Piercen pitävän siitä. Siitä viikon päästä hän nousi ensi kertaa luudan selkään ja rakastui lentämisen tunteeseen. Heti toisena lukuvuotenaan Binnie pyrki ja pääsi suorilta luihuisen huispausjoukkueeseen etsijäksi. Viidennellä luokalla hänestä tulikin joukkueen kapteeni. Binnien suurin unelma on päästä etsijäksi joko Lipilinnan Lepakoihin tai Irlannin maajoukkueeseen.

## Ihmissuhteet

Binnie on tiedetysti hankalasti lähestyttävä ihminen, jonka kovan kuoren sisään on vaikea päästä. Näinollen hänellä ei ole Dahlian lisäksi yhtäkään sydänystävää. Oscar on Dahlian lisäksi ainoa, joka on kaivanut tiensä kylmäksi luullun luihuistytön sydämeen ja vallanut sieltä osansa. Binnie kyllä jakaa makuusalinsa Chelsean, Juniperin, Meliphian ja Luciellen kanssa, muttei ole noiden yhdenkään kanssa kaveria enempää.

### Hennie ja Richard Hesperia

Binnien suhde vanhempiinsa on läheinen, mutta samalla siihen kuuluu teini-iän mukanatuomia kiistatilainteita. Binnie kokee isänsä läheisempänä kuin äitinsä, sillä Hennie on tiukka nainen, joka ei salli minkäänlaista lusmuilua tai sääntöjen rikkomista. Hennie uhkasi vuonna 1994 ottaa Binnien pois koulusta, ellei lopeta jälki-istuntojen keräämistä. Hennie olisi myös halunnut lähettää tyttärensä Ranskan Beauxbatonsiin.

Hennie ja Richard joutuivat pitkän pakoreissun päätteeksi Azkabanin velhovankilaan vuonna 1994 ja saivat ankeuttajan suudelmat vuosina 1994 ja 1995, jolloin Binnie peri kaiken, mitä Hesperian suku omisti. Binnie omistaa rahaa enemmän, kuin koskaan pystyisi tuhlaamaan ja sen lisäksi vielä useita kartanoita tontteineen, sekä muutaman rahaa tuottavan yrityksen Ranskan puolella.

### Rocco Lestrange

Lapsena Binniellä oli tapana yhdessä Draco Malfoyn kanssa nälviä Roccoa likaisista hiuksista, rikkinäisistä vaatteista ja siitä, ettei poikaa yleensä tuotu seurapiiritapahtumiin lainkaan. He eivät Roccon kanssa tiedä lainkaan olevansa sukua, saati sitten kaksoissisaria. Binnie on aina pitänyt Roccoa alempiarvoisena, huonona ja arvottomana.

Binnie tapasi Roccon ensimmäistä kertaa kymmeneen vuoteen Piercejen juhlaillallisilla vuonna 1995 ja se kirvoitti tytön mielestä muiston, jossa pieni, noin kuusivuotias Rocco menetti malttinsa Dracon ylitettyä rajansa kiusatessaan poikaa ja kävi Dracon kimppuun. Rabastan Lestrange oli raahannut Roccon väkivalloin ulos ja käyttänyt portaissa kidutuskirousta poikaan. Binnie yritti lähestyä Roccoa kirjeellä, mutta tuloksetta.

Seuraavan kerran he tapasivat muutama viikko Piercejen illallisten jälkeen. Binnie sai näyn ja ilmestyi Iskunkiertokujalle pelastamaan Kaleb Coreytä yhdessä Dahlia Piercen kanssa, mutta Rocco oli ehtinyt apuun jo ennemmin. Pian tämän jälkeen Rocco aloitti koulun Tylypahkassa, luihuisen tuvassa.

### Dahlia Pierce

Binnien ja Dahlian ystävyyssuhde on verrattavissa vahvaan sisarussuhteeseen. Toisena hetkenä tytöt saattavat raivostuttaa toisensa miltei hengiltä, mutta toisina taas he ovat kuin ketkä tahansa ystävykset. Joka tapauksessa, oli miten suuri erimielisyys tahansa, Binnie ja Dahlia ovat aina tukena toisilleen ja voivat luottaa toisiinsa ilman epäilyksen häivää.

Tytöt jaoteltiin eri tupiin koulun alkaessa, Binnie luihuisiin ja Dahlia rohkelikkoon, jolloin tyttöjen välit viilenivät lähinnä vain moikkaustasolle ja kohteliaisuuksiin seurapiirin illallisilla ja juhlissa. Joulukuussa 1994 Binnien ja Dahlian välit lämpenivät hiljalleen ja niin sanottu ikuinen ystävyyssuhde sitoutui, kun Binnie muutti 29. joulukuuta Dahliankin bansheeksi.

### Oscar Mullins

Binnie koki Oscarin tietyllä tapaa uhkana, sillä Binnien tavoin poika sijoittui viiden parhaan oppilaan joukkoon. Kesällä 1994 Binnie sai näyn, johon liittyi vahvasti Oscar Mullins ja tyttö lähti selvittelemään, mistä on kyse. Binnie sai tietää Oscarin olevan ihmissusi, jolloin luottamuksen osoituksena Binnie paljasti pimeänpiirron käsivarrellaan. Kaksikon välille muodostui molemminpuolinen luottamussuhde, jossa kumpikin kantoi hieman kevempänä omaa taakkaansa, mutta sen lisäksi myös toistensa salaisuuksia.

Binnien jouduttua Viktor Krumin ahdistelemaksi, käydessä läpi vaikeaa eroa Quintonista ja yrittäessä ruotia läpi kaiken uuden läpi, Oscar oli aina läsnä ja tukemassa. Nuori Hesperia tuki Oscaria rahallisesti ja auttoi hankkimaan tarvikkeet sudenmyrkkyliemeen, jolla Oscar sai helpotettua täysikuun mukana tuomaa muutosta. Binnie kiintyi Oscariin syvästi ja vihdoin tammikuussa 1995 sai jonkinlaista vastakaikua tunteilleen Oscarin myöntäessä tulevansa hulluksi Binnien seurassa.

### Kaleb Corey

```
**"**Vaikka Hesperia viehättävä onkin, hän tietää ongelmia.
Ja kuinka moneen miespuoliseen henkilöön hänet on yhdistetty tämän
lukukauden aikana. Ei siinä mitään pahaa ole, mutta a gentleman
doesn't kiss and tell, joten en uskoisi asioiden jäävän hiljaisuuteen,
JOS joskus jotain tapahtuisikin**"**
-**Kaleb** **Binniestä**

```

Binnien ja seitsemäsluokkalaisen Kalebin välinen suhde on vain hyöty-hyöty-suhde. Ikään kuin palvelus palveluksesta. Binnie on auttanut Kalebia hankkimaan ainesosia liemiin, joita ei professori Kalkaroksen liemivarastosta tai professori Verson kasvihuoneesta löydy. Vastapalveluksena Kaleb on pitänyt silmällä muita oppilaita ja toimittanut pieniä salapoliisin tehtäviä, sekä tietysti maksanut rahalla sen, mitä keskituloisen perheen velhopojalla on varaa maksaa.